Այս հայտարարությունը, սակայն, դժվար թե մեղմի թուրք - հոլանդական լարված հարաբերությունները. ամիսներ շարունակվող հեռակա կոշտ բանավեճը ՆԱՏՕ-ի անդամ դաշնակիցների միջև հանգեցրել է դիվանագիտական ճգնաժամի: Անցած տարի Ամստերդամն արգելել էր թուրք նախարարներին Նիդերլանդների տարածքում քարոզարշավ իրականացնել նախագահ Էրդողանի նախաձեռնած սահմանադրական բարեփոխումների օգտին, ինչից հետո Էրդողանը ոչ միայն ֆաշիստ ու նացիստ էր որակել Նիդերլանդների իշխանություններին, այլև արգելել էր Նիդերլանդների դեսպանին Թուրքիա մտնել: Ամիսներ շարունակված դիվանագիտական այս սկանդալից հետո՝ շաբաթներ առաջ, Ամստերդամը հայտարարեց, թե պաշտոնապես դուրս է բերում իր դեսպանին Թուրքիայից և թույլ չի տալիս Թուրքիայի դեսպանի մուտքը Հաագա: